10.decembrī Rīgas Skolu muzejā valdīja liela rosība – tika atklāta jauna izstāde "Rūķu Ziemassvētki", kas turpina Muzeja jau vairāku gadu Ziemassvētkiem veltītu izstāžu veidošanas tradīciju.
Izstādē, kura darbosies līdz 2014.gada 31.janvārim (K.Barona ielā 99), aplūkojami dažādos materiālos veidoti rūķi – gan mīkstās rotaļlietas un vaska svecītes, gan pasta atklātnēs un pasaku grāmatās atrodamie, gan Bērnu un jauniešu centra "Rīgas Skolēnu pils" lietišķās mākslas pulciņu audzēkņu mālā veidoti, Pirmsskolas izglītošanās centra "Mazais Prātnieks" bērnu darinātie, lego tehnikā veidoti rūķi.
Visi bērni pazīst Brāļu Grimmu pasaku un Volta Disneja studijas veidoto animācijas filmu "Sniegbaltīte un septiņi rūķīši", tāpat arī daudzas citas pasakas un dzejoļus par rūķiem.
Pēc grūtā darba spēkus atjaunot līdzēja Muzeja rūķu sarūpētie svētku našķi – piparkūkas, konfektes un piparmētru tēju.
Sakam lielu "PALDIES" visiem, kuri atbalstīja izstādes tapšanu.
Muzeja rūķu vārdā,